Nr.2292/10.08.2026

A N U N Ţ 

Având in vedere prevederile  H.G nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările şi completarile ulterioare

             Direcţia Regională de Statistică Brăila, cu sediul în Brăila, str. Unirii, nr.72, bl.Turn, parter organizează concurs pentru ocuparea pe perioadă determinată (16.09.2026-30.06.2027) a unui post contractual vacant de expert gradul IA, cu normă întreagă - 8ore/zi, 40 ore/săptămână,  necesar derulării Contractului de Grant nr. 101250148 — 2025-RO-IFS2026 ”Ancheta Structurală în Agricultură (ASA) 2026” .
Pentru intocmirea dosarului de înscriere la concurs vor candidatii vor prezenta următoarele documente: 
a) formular de înscriere la concurs, conform modelului prevăzut la anexa nr. 2 din H.G.nr.1336/2023;
 b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar;
 g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) curriculum vitae, model comun european. 
Modelul orientativ al adeverinţei menţionate la lit. e) este prevăzut în anexa nr. 3 din H.G. 1336/2022. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) - e), precum şi copia certificatului de încadrare într-un grad de handicap prevăzut mai sus se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Dosarul de concurs se depune la sediul Direcţiei Regionale de Statistică Brăila – Compartimentul sistem statistic teritorial, resurse umane şi contabilitate, până la data de 26.08.2026 ora 16.30. Relaţii suplimentare la tel.0722223892 .

Condiţii generale pentru ocuparea postului : 
Poate ocupa un post vacant persoana care îndeplineşte următoarele condiţii, conform art.15 din HG nr. 1336/2022, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice pentru participarea la concurs:
· studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul: ştiinţe sociale, ştiinţe inginereşti, matematică şi ştiinţele naturii
· vechime în specialitate : minim 7 ani 
· cunoaşterea reglementărilor naţionale şi internaţionale în domeniul statisticii agriculturii
· abilități în operarea pe PC desktop și tablete
Abilităţi, calităţi şi aptitudini necesare:
· integritate
· atitudine pozitivă, pro-activă
· excelente calităţi de comunicare scrisă şi verbală
· capacitate de organizare, autodisciplină
· promovarea de înalte standarde etice şi profesionale
· persoană bine organizată
· disponibilitate de a se deplasa in teren

Probele de concurs, locul, data şi ora desfăşurării acestora:
Concursul pentru ocuparea postului unic vacant constă, în 3 etape succesive si se desfăşoară la sediul Direcţiei Regionale de Statistică Brăila, din str. Unirii, nr.72, bl.Turn, parter, astfel :
- selecţia dosarelor de înscriere;
- proba scrisă;
- interviul. 
Calendarul de desfăşurare al concursului: 
  - Dosarele de concurs se vor depune în termen de 10 zile lucrătoare de la data publicării anunțului, respectiv între 13.08.2026 si 26.08.2026, la sediul Direcţiei Regionale de Statistică Brăila, din str. Unirii, nr.72, bl.Turn, parter 
- Selectia dosarelor de concurs: 28 august 2026
- Afişarea rezultatelor ale selecţiei dosarelor: 28 august 2026
- Proba scrisă: 03 septembrie 2026 ora 10.00, la sediul Direcţiei Regionale de Statistică Brăila, din str. Unirii, nr.72, bl.Turn, parter .
Verificarea identităţii candidaţilor se face pe baza cărţii de identitate sau a oricărui alt document care atestă identitatea, potrivit legii, aflate în termen de valabilitate. Candidaţii care nu sunt prezenţi la efectuarea apelului nominal ori care nu fac dovada identităţii prin prezentarea cărţii de identitate sau a oricărui alt document care atestă identitatea, potrivit legii, aflate în termen de valabilitate, se consideră absenţi, respectiv respinşi.
Afisare rezultate proba scrisă: 04 septembrie 2026.
Interviul : 9 septembrie 2026, ora 12.00, la sediul Direcţiei Regionale de Statistică Brăila, din str. Unirii, nr.72, bl.Turn, parter .
Afisare rezultate interviu: 9 septembrie 2026
Punctajul final se calculeaza ca medie aritmetica a punctajelor obtinute la proba scrisa si interviu.
Afisare rezultate finale: 14 septembrie 2026
      După afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.

Bibliografie :

· Legea nr. 226/2009 privind organizarea şi funcționarea statisticii oficiale în România, cu modificările şi completările ulterioare
· Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011
· Regulamentul de punere în aplicare (UE) 2024/2914 al Comisiei din 25 noiembrie 2024  privind datele care trebuie furnizate pentru anul de referință 2026,  în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora
· Codul de bune practici al statisiticilor europene https://insse.ro/cms/files/eurostat/Codul_de_bune_practici_al_statisticilor_europene_2017.pdf
· Norme de confidentialitate a datelor statistice https://insse.ro/cms/files/legislatie/norme%20de%20confidentialitate/Ordin_INS_722_2020_Norme_de_confidentialitate_a_datelor_statistice.pdf
· MS Office

Tematica 
1. Organizarea şi functionarea statisticii oficiale în România ;
2. Organizarea si functionarea Institutului Naţional de Statistică ;
3. Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011 ;
4. Regulamentul de punere în aplicare (UE) 2024/2914 al Comisiei din 25 noiembrie 2024  privind datele care trebuie furnizate pentru anul de referință 2026,  în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora
5. Codul de bune practici al statisticilor europene;
6. Confidentialitatea datelor statistice ;
7.MS Office

Atribuţiile personalului angajat cu contract individual de muncă pe perioadă determinată în vederea efectuării anchetei structurale în agricultură 2026 (ASA2026) 
La nivel teritorial -DTS

· Participă la testarea chestionarului electronic pentru colectarea datelor 
· Centralizează disfuncționalitățile depistate la utilizarea aplicației informatice de colectare electronică a datelor și elaborează rapoarte pe care le transmite la nivel central;
· Asigură pregătirea tabletelor pentru colectarea datelor (inclusiv încărcarea aplicațiilor pentru colectarea datelor);
· Pregătește instrumentarul statistic (inclusiv tabletele), primit de la INS, necesar pentru colectarea datelor din teritoriu;
· Asigură distriburea instrumentarului statistic (inclusiv tabletele), precum și preluarea acestora de la operatorii statistici după finalizarea colectării datelor;
· Elaborează programul de organizare şi efectuare a instructajelor cu operatorii statistici şi stabilesc termenele de realizare a acestora;
· Participă la instruirea operatorilor statistici din teritoriu pentru colectarea electronică a datelor în teritoriu;
· Asigură asistența tehnică operatorilor statistici din teritoriu pe întreaga perioadă de colectare a datelor în teritoriu;
· Monitorizează acțiunea de colectare electronică a datelor în teritoriu pentru ancheta structurală în agricultură;
· Asigură asistență metodologică pe întreaga perioadă de colectare a datelor;
· Analizează rapoartele generate de aplicația informatică de colectare a datelor pentru monitorizarea calității, acoperirii, ritmului de colectare etc;
· Împreună cu operatorii statistici rezolvă problemele apărute pe parcursul perioadei de colectare a datelor, atât din punct de vedere tehnic, cât și metodologic;
· Participă la validarea chestionarelor completate în aplicația de colectare a datelor, pe parcursul colectării acestora;
· Participă la prelucrarea și validarea datelor colectate și analizează datele validate la nivelul fiecărui județ;
· Asigură confidenţialitatea datelor şi utilizarea rezultatelor anchetei numai în scopuri statistice;
· Îndeplineşte şi alte sarcini dispuse de către șeful ierarhic superior privind activităţile legate de ASA2026.


Director executiv,
Sasu Daniela
